പനമ്ബ്ര ഇരട്ടക്കൊലപാതകം അയല്വാസിയായ യുവാവ് പിടിയില് പ്രതി ആത്മഹത്യക്ക് ശ്രമിച്ചു മോഷണം ആയിരുന്നു അര്ജുന്റെ ഉദ്ദേശം. വൃദ്ധദമ്ബതികളെ കത്തി കാണിച്ച് ഭീഷണിപ്പെടുത്താമെന്ന് കരുതിയെങ്കിലും ഇരുവരെയും കുത്തുകയായിരുന്നു. മാനന്തവാടി: പനമരം നെല്ലിയമ്ബം വൃദ്ധ ദമ്ബതികളുടെ ഇരട്ടക്കൊലപാതകത്തില് പ്രതി പിടിയില്. ചോദ്യം ചെയ്യുന്നതിനിടെ വിഷം കഴിച്ച് ആത്മഹത്യ ചെയ്യാന് ശ്രമിച്ച അര്ജുന് തന്നെയാണ് പ്രതിയെന്ന് പൊലീസ് സ്ഥിരീകരിച്ചു. ഇയാളുടെ അറസ്റ്റ് രേഖപ്പെടുത്തി. പ്രദേശവാസിയുടെ മൊബൈല് മോഷ്ടിച്ചതിനും അര്ജുനെതിരെ പോലീസ് കേസ് എടുത്തിട്ടുണ്ട്. കൊല്ലപ്പെട്ട റിട്ട. അധ്യാപകരായ കേശവന്റെയും ഭാര്യ പത്മാവതിയുടെയും അയല്വാസിയാണ് അര്ജുന്. ബെംഗളൂരുവിലും ചെന്നൈയിലും ഹോട്ടലുകളിലും റിസോര്ട്ടുകളിലും ജോലി ചെയ്തിരുന്ന അര്ജുന് ലോക്ഡൗണ് സമയത്താണ് നാട്ടിലെത്തിയത്. കോവിഡില് ജോലി നഷ്ടപ്പെട്ടതോടെ നാട്ടില് കൂലിവേല ചെയ്യുകയായിരുന്നു. മോഷണം ആയിരുന്നു അര്ജുന്റെ ഉദ്ദേശം. വൃദ്ധദമ്ബതികളെ കത്തി കാണിച്ച് ഭീഷണിപ്പെടുത്താമെന്ന് കരുതിയെങ്കിലും ഇരുവരെയും കുത്തുകയായിരുന്നു. തുടര്ന്ന് മോഷണം നടത്താതെ അവിടെ നിന്നും പ്രതി രക്ഷപ്പെട്ടെന്നും പൊലീസ് പറഞ്ഞു. കഴിഞ്ഞ ജൂണ് 10ന് രാത്രിയിലാണ് വൃദ്ധദമ്ബതികള് കുത്തേറ്റ് മരിച്ചത്. മൂന്ന് മാസത്തിനിടെ മുന്നൂറോളം പേരെ മാനന്തവാടി പൊലീസ് ചോദ്യം ചെയ്തു. ഈ മാസം 10നാണ് അര്ജുനെ മാനന്തവാടി ഡിവൈഎസ്പി ഓഫീസിലേക്ക് ചോദ്യം ചെയ്യാനായി വിളിപ്പിച്ചത്. എന്നാല് സ്റ്റേഷനില് നിന്ന് ഇയാള് ഇറങ്ങി ഓടുകയും വസ്ത്രത്തില് ഒളിപ്പിച്ച എലിവിഷം കുടിച്ച് ആത്മഹത്യയ്ക്ക് ശ്രമിക്കുകയുമായിരുന്നു.